Поставиха под домашна карантина студентка от Пловдив, върнала се от Италия - По света и у нас - БНТ Новини
16:09, 27.02.2020
Обмислят промяна в изпитите след 7. клас
Студентка, която се е прибрала от Германия през Рим, е поставена под домашна карантина заради коронавируса.
В Инфекциозна клиника със съмнение за коронавирус е настанена и онкологично болна пациентка, на която се очакват резултатите. Жената е била в Болоня и преди няколко дни е вдигнала висока температура.
В Пловдив всички болници имат готовност да приемат пациенти, при симптоматика за КОВИД 19. Близо 100 легла са оборудвани в държавните и общински здравни заведения.
От РЗИ Пловдив са изпратили препоръки към кметовете на снаелените места, в които предстои на първи март да се проведат карнавали по повод Сирни заговезни, да се ограничат събиранията на хора на закрито.
Дани Каназирева, областен управител на Пловдив: Взети са всички мерки, единствените ни претиснения е от това, че се задава втора грипна вълна и да не се смесят симптомите – едните и другите и да настъпи паника. Съветваме, има бързи тестове за грип, нека да си направи, за да няма безпокойствие.
Д-р Ваня Танчева-Манчева, директор на РЗИ – Пловдив: Да се научим сами да се пазим, и да сме съвестни и пак ще кажа китайските студенти бяха като войници, и спазваха 14 дневния карантинен период, невероятна дисциплина, такова нещо при нас това не може да се случи, но поне да се доближим.
#карантина #коронавирус